Kamu bisa jelasin ke aku soal Ida Dewa Agung Istri Kanya dalam bahasa bali?

Ida Dewa Agung Istri Kanya inggih punika anak isteri kapertama sané manados ratu ring Bali duk warsa 1814 ngantos warsa 1850. Ida kaloktah santukan pinaka sang ngamong jagat sané dados pamucuk ngamargiang perang puputan sané kaabih olih krama Klungkung majeng ring wangsa Belanda ring wewidangan Désa Kusamba. Ratu Istri Kanya sané ngawi siasat ri tatkala jagi ngebug wangsa Belanda, nika mawinan Jendral Belanda sané mawasta Mayor Jénderal A.V. Michiels prasida kapademang. Nika mawinan Ida madué parab "anak isteri wesi". Ida durung marabian ri tatkala kari maurip. Tiosan ring punika, Ida taler kabaos nyastra santukan akéh makarya sastra ri tatkala madeg ratu. Umpaminnyané Pralambang Bhasa Wewatekan miwah Kidung Padem Warak sané maosang indik pamargin kahuripan Dewa Agung Istri Kanya. Sareng pangawi lianan Ida taler madué parab sakadi: Naranatha Kanya (kasurat ring Astikayana), Wirya Kanya (kasurat ring Babad Dalem), Nrpakanya (kasurat ring Prthadharma) taler sané lianan wénten Nrpatiwadhu, Rajadayita, miwah Narendra Dayita.